Document ID: 32015D0247

POLITINIO IR SAUGUMO KOMITETO SPRENDIMAS (BUSP) 2015/247
2015 m. vasario 10 d.
dėl Europos Sąjungos policijos misijos Afganistane (EUPOL AFGHANISTAN) vadovo skyrimo (EUPOL AFGHANISTAN/1/2015)
POLITINIS IR SAUGUMO KOMITETAS,
atsižvelgdamas į Europos Sąjungos sutartį, ypač į jos 38 straipsnio trečią pastraipą,
atsižvelgdamas į 2010 m. gegužės 18 d. Tarybos sprendimą 2010/279/BUSP dėl Europos Sąjungos policijos misijos Afganistane (EUPOL AFGHANISTAN) (1), ypač į jo 10 straipsnio 1 dalį,
kadangi:
(1)
pagal Sprendimo 2010/279/BUSP 10 straipsnio 1 dalį Taryba įgaliojo Politinį ir saugumo komitetą pagal Sutarties 38 straipsnio trečią pastraipą priimti atitinkamus sprendimus EUPOL AFGHANISTAN misijos politinės kontrolės ir strateginio vadovavimo jai tikslais, įskaitant sprendimą dėl misijos vadovo skyrimo;
(2)
2014 m. gruodžio 17 d. Taryba priėmė Sprendimą 2014/922/BUSP (2), kuriuo EUPOL AFGHANISTAN trukmė pratęsiama iki 2016 m. gruodžio 31 d.;
(3)
Sąjungos vyriausiasis įgaliotinis užsienio reikalams ir saugumo politikai pasiūlė misijos EUPOL AFGHANISTAN vadovu nuo 2015 m. vasario 16 d. iki 2015 m. gruodžio 31 d. skirti Pia STJERNVALL,
PRIĖMĖ ŠĮ SPRENDIMĄ:
1 straipsnis
Pia STJERNVALL skiriama misijos EUPOL AFGHANISTAN vadovu nuo 2015 m. vasario 16 d. iki 2015 m. gruodžio 31 d.
2 straipsnis
Šis sprendimas įsigalioja jo priėmimo dieną.
Priimta Briuselyje 2015 m. vasario 10 d.

Labels: 18
15